### K O R R A L D U S

### Haapsalu, 04. september 2013 nr 534

Nõudeõiguste ja kohustuste

ülevõtmine OÜ-lt Näksi

Haapsalu Linnavalitsus lõpetas koolide toitlustamise lepingu OÜ-ga Näksi alates 01.08.2013. Toitlustamise korraldamisega jätkab koolides Linnavalitsus. Koolide toitlustamise korraldamisest tulenevalt jäi OÜ-le Näksi laekumata eelmise õppeaasta eest 65 õpilase toiduraha kokku summas 900,64 eurot. Samuti jäi 316 õpilasel ettemaks koolitoidu eest kokku summas 984,17 eurot. Linnavalitsusel, jätkates toitlustamist ja arveldamist võlgnike ja ettemaksjatega on otstarbekas võtta üle OÜ Näksi nõuded ja kohustused Haapsalu koolides õppijate osas. Juhindudes kohaliku omavalitsuse korralduse seaduse § 6 lg 2, lg 3 p 2, § 30 lg 1 p 3, võlaõigusseaduse § 175, Haapsalu põhimääruse § 35 lg 1 p 3, haldusmenetluse seadusest Haapsalu Linnavalitsus

**k o r r a l d a b:**

1. Võtta üle OÜ Näksi nõuded vastavalt korralduse Lisale nr 1, kokku summas 900,64 eurot.
2. Võtta üle OÜ Näksi kohustused vastavalt korralduse Lisale nr 2, kokku summas 984,17 eurot.
3. Martin Schwindt korraldada nõudeõiguse ja kohustuste üle võtmise leping OÜ-ga Näksi (reg.kood 10422647)
4. Pearaamatupidajal Lea Tammsalu korraldada arveldamine OÜ-ga Näksi nõuete ja kohustuste osas.
5. Korraldus jõustub teatavakstegemisega.

#### **Urmas Sukles**

#### Linnapea **Erko Kalev**

#### Linnasekretär